### 8.     Godkendelse af aftaler om Lejre og Sorø kommuners udtræden af vestsjællands Brandvæsen I/S.

**Åbent**

Sagsnr.: 326-2020-1703        J.nr.: 00.17.15           Dokumentnr.:
326-2020-221492

**Sagstype**

Beslutning

**Resume og sagens baggrund**

Lejre og [adresse] har truffet beslutning om at træde ud
af Vestsjællands Brandvæsen I/S med virkning fra den 1. januar 2021. Den
Fælleskommunale Beredskabskommissionen for Holbæk, Kalundborg, Lejre, [adresse]
og [adresse] har anerkendt, at udmeldelsen sker i overensstemmelse med
vedtægten for samarbejdet og tiltrådte på sit møde den 13. januar 2020
”principper for udtræden af Vestsjællands Brandvæsen” (herefter benævnt
”principaftalen”).

Med baggrund i Principaftalen fremlægges hermed aftaler for
henholdsvis Sorø og Lejre kommuners udtræden af selskabet. Aftalerne er
grundlæggende enslydende – dog er der i de enkelte aftaler taget udgangspunkt i
lokale forhold.

Aftalerne om udtræden skal i henhold til ”aftale om et
fælles redningsberedskab mellem Holbæk, Kalundborg, Lejre, [adresse] og Sorø
kommuner” (vedtægten for Vestsjællands Brandvæsen) godkendes i samtlige
ejerkommuners kommunalbestyrelser / byråd samt af Statsforvaltningen.

**Indstillinger**

Den Fælleskommunale beredskabskommission for Holbæk,
Kalundborg, Lejre, [adresse] og [adresse] har på sit møde den 26. juni 2020
anbefalet:

·
at aftale om [adresse] udtræden af Vestsjællands Brandvæsen
I/S godkendes

·
at aftale om Sorø Kommunes udtræden af Vestsjællands Brandvæsen
I/S godkendes

**Behandling**

·
Den Fælleskommunale Beredskabskommission

·
Kommunalbestyrelsen i Holbæk,

·
Kommunalbestyrelsen i Kalundborg,

·
Kommunalbestyrelsen i Lejre,

·
Byrådet i [adresse] og

·
Byrådet i Sorø.

**Sagsfremstilling**

Lejre og [adresse] har meddelt de øvrige ejerkommuner i
Vestsjællands Brandvæsen I/S, at de ønsker at træde ud af selskabet med
udgangen af kalenderåret 2020. Beredskabskommissionen har anerkendt, at
udmeldelsen sker i overensstemmelse med vedtægten – og tiltrådte i januar 2020
principper for hvordan kommunerne kunne træde ud af selskabet.

På baggrund heraf foreligger nu forslag til aftaler for
henholdsvis Lejre og Sorø kommuners udtræden af Vestsjællands Brandvæsen I/S.
Aftalerne er grundlæggende enslydende. Lokale forhold betyder dog, at aftalerne
på få punkter er afvigende.

Aftalerne består af selve aftalen samt en række bilag, som
konkretiserer / understøtter aftaleteksten.

Åbningsbalancen, som blev udarbejdet i forbindelsen med
etableringen af selskabet, og balancen i det godkendte regnskab for 2020 danner
grundlaget for den økonomiske opdeling. Dvs. at den endelige økonomiske deling
bliver effektueret, når det reviderede og godkendte regnskab for Vestsjællands
Brandvæsen foreligger i foråret 2021.

Vestsjællands Brandvæsens revisionsfirma, Ernst & Young,
har udarbejdet en estimeret fordeling af aktiver og passiver pr. 31. december
2020 på baggrund af økonomioplysninger, der forelå pr. 24. juni 2020. Estimatet
er vedlagt som bilag 5 til aftalerne.

Lejeaftaler på bygninger, som Vestsjællands Brandvæsen I/S
har lejet af de udtrædende kommuner, ophører med udgangen af 2020.

Materiel, som er placeret på brandstationerne i de
udtrædende kommuner, forbliver som udgangspunkt på stationerne. Materiel til en
værdiansættelse på under 100.000 kr. overdrages vederlagsfrit – materiel til en
værdiansættelse på over 100.000 kr. indgår i den økonomiske opgørelse til den
nedskrevne værdi på. 31. december 2020.

Medarbejdere, som ved udgangen af 2020 er ansat med
tilknytning til brandstationerne i de udtrædende kommuner, bliver
virksomhedsoverdraget til den kommune, der skal drive stationerne fra 1. januar
2021, jf. reglerne i virksomhedsoverdragelselsesloven.

Alle opgaver, som ikke udspringer af eller er relateret til
redningsberedskabets aktiviteter jf. Beredskabsloven, som hidtil har været udført
af mandskabet på brandstationerne i de udtrædende kommuner, videreføres af de
kommuner, der drifter stationerne fra 2021.

Det er aftalt, at de udtrædende kommuner og [adresse]
Brandvæsen søger dispensation for udarbejdelse af ny risikobaseret dimensionering,
således den eksisterende risikobaserede dimensionering i store træk videreføres
i 2021 – så hver af parterne i løbet af 2021 skal udarbejde og godkende ny
risikobaseret dimensionering til ikrafttrædelsen den 1. januar 2022.

**Økonomiske konsekvenser**

De økonomiske konsekvenser af Lejre og Sorø kommuners
udtræden af Vestsjællands Brandvæsen I/S bliver indarbejdet i [adresse]
Brandvæsen I/S budget, som efter Den Fælleskommunale Beredskabskommissions
godkendelse fremsendes til endelig godkendelse i ejerkommunerne.

**Økonomiudvalgets møde den 19.
august 2020:**

Anbefales.

**Bilag**

|  |  |
| --- | --- |
| Aftale om [adresse] udtræden af Vestsjællands Brandvæsen I/S | 326-2020-221144 |
| Bilagssamling - aftale om [adresse] udtræden af Vestsjællands Brandvæsen I/S. | 326-2020-221131 |
| Aftale om [adresse] udtræden af Vestsjællands Brandvæsen I/S | 326-2020-221125 |
| Bilagssamling - aftale om Sørø Kommunes udtræden af Vestsjællands Brandvæsen I/S | 326-2020-221109 |